0019.xml
آسٹریلیا نے جنوبی افریقہ کو 62 رنز سے زیر کر کے سہ ملکی ون ڈے کرکٹ سیریز فائنل کیلئے کوالیفائی کر لیا فاف دو پلیسز کی سنچری بھی ٹیم کو شکست سے نہ بچا سکی،مچل مارش میچ کے بہترین کھلاڑی قرار
ہرارے ۔ 02 ستمبر (اے پی پی) آسٹریلیا نے جنوبی افریقہ کو 62 رنز سے شکست دے کر سہ ملکی ون ڈے کرکٹ سیریز کے فائنل کیلئے کوالیفائی کر لیا۔ مچل مارش کی دھواں دار 86 رنز کی ناقابل شکست اننگز کی بدولت کینگروز نے پروٹیز کو فتح کیلئے 282 رنز کا ہدف دیا تھا جس کے تعاقب میں پروٹیز ٹیم 44 اوورز میں 220 رنز پر ڈھیر ہو گئی۔ فاف دو پلیسز نے آخر دم تک اپنی ٹیم کو فتح دلانے کیلئے سرتوڑ کوشش کی تاہم وہ کامیاب نہ ہو سکے، پلیسز نے ڈٹ کر کینگروز باؤلرز کا مقابلہ کیا اور 126 رنز بنا کر ٹاپ سکورر رہے، یہ پلیسز کی ون ڈے میں دوسری سنچری ہے۔ پلیسز کے سوا پروٹیز کا کوئی بھی بلے باز آسٹریلین باؤلرز کا مقابلہ نہ کر سکا، 7 کھلاڑی دوہرا ہندسہ بھی عبور کرنے میں ناکام رہے۔ مچل مارش کو عمدہ آل راؤنڈ کارکردگی کا مظاہرہ کرنے پر میچ کا بہترین کھلاڑی قرار دیا گیا۔ منگل کو ہرارے سپورٹس کلب میں کھیلے گئے سہ ملکی ون ڈے کرکٹ سیریز کے پانچویں میچ میں جنوبی افریقہ ٹیم کے کپتان اے بی ڈی ویلیئرز نے ٹاس جیت کر باؤلرز کو آزمانے کا فیصلہ کیا جو ان کیلئے درست ثابت نہ ہو سکا، آسٹریلیا نے پہلے کھیلتے ہوئے مقررہ اوورز میں 7 وکٹوں پر 282 رنز بنائے، مچل مارش نے جارحانہ بیٹنگ کا مظاہرہ کرتے ہوئے 7 چھکوں اور 5 چوکوں کی مدد سے 86 رنز کی ناقابل شکست اننگز کھیلی، فلیپ ہیوز 85 رنز کے ساتھ دوسرے ٹاپ سکورر رہے، ایرون فنچ 16، سٹیون سمتھ 36، گلین میکسویل 2، جارج بیلی 32، بریڈ ہیڈن 11اور مچل جانسن 2 رنز بنا کر آؤٹ ہوئے۔ ایرن فینگیسو نے 2 جبکہ ڈیل سٹین، مورنے مورکل، ریان میکلارین اور عمران طاہر نے ایک، ایک وکٹ حاصل کی۔ جواب میں پروٹیز ٹیم مطلوبہ ہدف حاصل کرنے میں ناکام رہی اور پوری ٹیم نے 6 اوورز قبل 220 رنز پر ہتھیار ڈال دیئے۔ فاف دو پلیسز نے اپنی ٹیم کو فتح دلانے کیلئے آخر دم تک کینگروز باؤلرز کا ڈٹ کر مقابلہ کیا لیکن قسمت نے ان کا ساتھ نہ دیا، پلیسز نے عمدہ اور ذمہ دارانہ بیٹنگ کا مظاہرہ کرتے ہوئے 6 چھکوں اور 8 چوکوں کی مدد سے 126 رنز کی اننگز کھیلی، پلیسز کے سوا پروٹیز کا کوئی بھی بلے باز کینگروز باؤلرز کا مقابلہ نہ کر سکا سات کھلاڑی دوہرا ہندسہ بھی عبور کرنے میں ناکام رہے۔ ہاشم آملہ 17، کوئنٹن ڈی کوک 1، کپتان اے بی ڈی ویلیئرز 6، جے پی ڈومینی 16، ڈیوڈ ملر 3، ریان میکلارین 24، ڈیل سٹین 5، مورنے مورکل صفر اور عمران طاہر 2 رنز بنا کر آؤٹ ہوئے۔ مچل جانسن، گلین میکسویل، کین رچرڈسن نے دو، دو اور نیتھن لیون نے ایک کھلاڑی کو آؤٹ کیا
APP
02.09.14
0019p.xml
سہ فریقی سیریز :آسٹریلیا نے جنوبی افریقہ کو 62 رنز سے ہرا دیا
ہرارے(نیٹ نیوز )سہ ملکی سیریز کے اہم میچ میں آسٹریلیا نے جنوبی افریقہ کو 62 رنز سے ہراکر فائنل کے لئے کوالیفائی کر لیا۔ ہرارے سپورٹس کلب میں ہونے والے اس میچ میں آسٹریلوی ٹیم کی قیادت جارج بیلی کر رہے تھے جبکہ جنوبی افریقہ کی قیادت اے بی ڈولئیرز کر رہے تھے۔ جنوبی افریقہ نے ٹاس جیت کر آسڑیلیا کو پہلے کھیلنے کی دعوت دی۔آسٹریلیاکی ٹیم نے پہلے بیٹنگ کرتے ہوئے مقررہ پچاس وکٹوں کے نقصان پر 282 رنز بنائے اور جنوبی افریقہ کو جیتنے کے لئے 283 رنز کا ٹارکٹ دیا۔ جنوبی افریقہ کی ٹیم ہدف کے تعاقب میں 62 رنز قبل ہمت ہار گئی اور پوری ٹیم 44اوورز میں 220 رنز بنا کر آؤٹ ہو گئی۔جنوبی افریقہ کے ڈوپلیسز نے شاندار کھیل پیش کیا اور109 گیندوں پر آٹھ چوکوں اور چھ چھکوں کی مدد سے 126 رنز بنا کر آؤٹ ہو گئے۔ان کے علاوہجنابی افریقہ کا کوئی بھی بیٹسمین قابل ذکر کارکردگی کا مظاہرہ نہ کر سکا۔ باریش بیٹسمین ہاشم آملہ صرف 17 رنز بنا کر آؤٹ ہو گئے ۔کپتان اے بی ڈولئیرز صرف چھ رنز بنا سکے اور ناتھن لیون کے ہاتھوں کیچ آؤٹ ہو گئے۔ جے پی ڈومنی 16 جب کہ ریان میکلارن 24 رنز بنا کر آؤٹ ہوئے ۔آسٹریلیا کے تمام باؤلرز نے شاندار باؤلنگ کا مظاہرہ کیا۔مچل جانسن نے نو اوورز میں 30 رنز دے کر دہ کھلاڑیو ں کع پویلین کی راہ دکھائی ۔گلین میکسول نے چار اوورز میں بائیس رنز دیے، مارش نے پانچ اوورز میں 23 رنز دیے اور دونون کھلاڑیون نے دو دو وکتین حاصل کیں۔ آف سپنر ناتھن لیون ایک وکٹ ہی حاصل کر سکے۔اس سے قبل آسٹریلیا کی ٹیم بیتنگ کرنے آئی تو اس کی پھلی وکٹ 46 کے مجموعی سکور پر گری جب فنچ 16رنز بنا کر میکلارن کی گیند پر کیچ آؤٹ ہوگئے۔آسٹریلیا کی دوسری وکٹ 131 کے نجموعی سکور پر گری جب سٹیون سمتھ 62 گیندوں پر دو چاکون کی مدد سے36رنز بنا کر پویلین لوٹ گئے۔ گلین میکسول صرف دو رنز بنا کر آؤٹ ہو گئے۔152 کع مجموعی سکور پر آسٹریلیا کی چاتھی وکٹ گری جب اوپنر فلپ ہگز سات چوکوں اور ایک چھکے کی مد د سے85 رنز بنا کر آؤٹ ہو گئے۔ کپتان جارج بیلی 187 کے مجموعی سکور پر 32 رنز بنا کر پویلین لوٹ گئے۔ آسٹریلیا نے سات وکٹوں پر پچاس اوورز میں 282 رنز بنائے ۔مچل مارش نے نصف سنچری سکور کی اور پانچ چوکون اور سات چھکوں کی مدد سے86 رنز بنائے اور ناقابل شکست رہے۔
daily_waqt
03.09.14